“RE segofaditswe ka letsatsi le le itumedisang thata. Letsatsi le a phatsima. Loapi lo lobududu. Bojang bo botala. Dinonyane di a opela. Re na le dilo tse di dirang gore leno e nne letsatsi le le itumedisang mme re tlile go le itumelela. Jehofa ga se Modimo yo o swabisang. Ke Modimo wa masego.” Moaposetoloi Paulo o ne a itse gore tshedimosetso ya maaka ya ga Satane e kotsi, mme Bakeresete bangwe ba ne ba sa itse. Ka sekai, bangwe kwa Korintha ba ne ba simolotse go itshepa thata, ba akanya gore tumelo ya bone e nonofile thata mme e ka se reketle. (1 Bakor. 10:12) Ke gone ka moo Paulo a ileng a ba tlhagisa jaana: “Mme ke boifa gore ka tsela nngwe, jaaka noga e ne ya faposa Efa ka boferefere jwa yone, megopolo ya lona e ka nna ya senngwa ya tswa mo bopeloephepeng le mo boitshekong tse di tshwanetseng Keresete.”—2 Bakor. 11:3.